Privatbrief
Material: papyrus
Place: Alexandria (?)
Categories: Briefe (privat)
Sempronius an seine Mutter Saturnila
Grüße
daran angeschlossen Sempronius an seinen Bruder Maximus
Ermahnung
der Mutter zu Gefallen zu sein und die Geschwister dazu anzuhalten
Σεμπρώνιος Σατουρνίλᾳ τῇ μητρεὶ 
καὶ κυρίᾳ πλεῖστα χαίρειν. 
πρὸ τῶν ὅλων ἐρρῶσθέ σε εὔχομαι μετὰ καὶ τῶν 
ἀβασκάντων μου ἀδελφῶν, ἅμα δὲ καὶ τὸ προσκύ
νημα ὑμῶν ποιοῦμε ἡμερησίως παρὰ τῷ κυρί
ῳ Σεράπιδι. τοσαύτας ὑμεῖν ἐπιστολὰς διεπεμ
ψάμην κοὐδἐμειάν μοι ἀντεγράψαται, τοσούτων 
καταπλευσάντων. ἐρωτηθεὶς, ἡ κυρία μου, ἀνόκνως 
μοι γράφειν περὶ τῆς σωτηρίας ὑμῶν, ἵνα κἀγὼ ἀμε
ριμνότερα διάγω. τοῦτό μοι γὰρ εὐκτέον ἐστὶν διὰ παν
τός. ἀσπάζομαι Μάξιμον καὶ τὴν σύμβιον αὐτοῦ καὶ Σα
τουρνῖλον καὶ Γέμελλον καὶ Ἑλένην καὶ τοὺς αὐτῆς. μετάδος 
αὐτῇ, ὅτι ἐκομεισάμην Σεμπρωνίου ἐπιστολὴν 
ἀπὸ Καππαδοκίας. ἀσπάζομαι Ἰούλιον καὶ τοῦς αὐ
τοῦ κατʼ ὄνομα καὶ Σκυθικὸν καὶ Θερμοῦθιν καὶ τὰ 
πεδία αὐτῆς. ἀσπάζετε ὑμᾶς Γέμελλος. 
ἔρρωσό μοι ἡ κυρία μου διὰ παντός. 
Σεμπρώνιος Μαξίμωι τῷ ἀδελφῷ 
πλ[ε]ῖστα χαίρειν. πρὸ τῶν ὅλων ἐρῶσθέ 
σε εὔχομαι. μετέλαβον, ὅτι βαρέως δουλευούετε 
τὴν κυρίαν ἡμῶν μητέραν. ἐρωτηθείς, ἄδελφε γλυ
κύταται, ἐν μηδενεὶ αὐτὴν λύπει. εἰ δέ τις τῶν ἀ
δελφῶν ἀντιλέγει αὐτῇ, σὺ ὀφείλεις αὐτοὺς κολαφί
ζει[ν]. ἤδη γὰρ πατὴρ ὀφιλεις καλεῖσθαι. ἐπείσταμε, 
ὅτι χωρὶς τῶν γραμμάτων μου δυνατὸς εἶ, αὐτῇ 
ἀρέσε. ἀλλὰ μὴ βαρέως ἔχε μου τὰ γράμματα νουθε
τοῦν[τ]ά σε. ὀφίλομεν γὰρ σέβεσθαι τὴν τεκοῦσαν ὡς 
θε[όν], μάλειστα τοιαύτην οὖσαν ἀγαθήν. ταῦτά σοι ἔ
γραψα, ἄδελφε, ἐπειστάμενος τὴν γλυκασίαν τῶν 
κυ[ρί]ων γονέων. καλῶς π[ο]ιήσις γράψας μοι περὶ τῆς 
σ[ωτ]ηρίας ὑμ[ῶ]ν. ἔρρωσό μοι, ἄδελφε.
ἀπόδος Μαξίμωι ἀπὸ Σεμπρωνίου 
ἀδελφοῦ.